Na osnovu člana 29 stav 2, 34 stav 3 i 40 stav 1 Zakona o državnoj imovini (“Službeni list Crne Gore”, br. 21/09 i 40/11), člana 38 stav 1 tačka 9 Zakona o lokalnoj samoupravi ( „Službeni list Crne Gore“, br. 2/18, 34/19 i 38/20), člana 54 stav 1 tačka 12 Statuta Glavnog grada ( „Službeni list Crne Gore – Opštinski propisi“, broj 8/19 ) i Odluke Vlade Crne Gore, o davanju prethodne saglasnosti Glavnom gradu Podgorica za otuđenje nepokretnosti br.07-4913 od 06.novembra 2020.godine („Sl.list Crne Gore“, br.111/20),Skupština Glavnog grada-Podgorice, na sjednici održanoj dana 28. i 29. decembra 2020. godine, donijela je –

### O D L U K U

**o prodaji građevinskog zemljišta označenog kao UP 3 u zahvatu DUP-a “RTV - Centralne djelatnosti”, u Podgorici**

**Član 1**

Prodaje se građevinsko zemljište u zahvatu DUP-a “RTV - Centralnedjelatnosti”(“Sl.list Crne Gore - opštinski proprisi”, br.52/18), označeno kao urbanistička parcela broj 3, površine 14.430 m2, na kojoj je planirana izgradnja objekata namjene hotel, spratnosti P+1 do P+5.

Urbanističku parcelu iz stava 1 čine: katastarska parcela broj 1313, katastarska parcela broj 1314, katastarska parcela broj 1325/12, katastarska parcela broj 1325/31, katastarska parcela broj 1325/11, katastarska parcela broj 1325/32, katastarska parcela broj 1325/33, katastarska parcela broj 1316/1, katastarska parcela broj 1318/1, katastarska parcela broj 1325/7 i katastarska parcela broj 1315, upisane u listovima nepokretnosti broj 177, 178, 226 i 1043 KO Podgorica I, kao svojina Crne Gore, subjekat raspolaganja Glavni grad Podgorica.

**Član 2**

Procijenjena vrijednost građevinskog zemljišta iz člana 1 ove odluke iznosi 506,00 eura po 1 m2, shodno procjeni tržišne vrijednosti nepokretnosti Komisije Direkcije za imovinu, broj 13-460/19-1927 od 20.10.2020.godine, i ista će se u postupku prodaje koristiti kao minimalna cijena.

Pored naknade za zemljište iz prethodnog stava, obaveza kupca je da Glavnom gradu nadoknadi troškove izvedenih radova na iskopu podrumskog dijela planiranog objekta u iznosu od 1.057.014,00 eura, shodno Nalazu sudskog vještaka i ovlašćenog procjenitelja Marka Radunovića dipl.ing.građ., od 24.12.2020. godine.

**Član 3**

Prodaja zemljišta iz člana 1 ove odluke vršiće se na osnovu prikupljenih ponuda,po javnom pozivu koji će objaviti Direkcija za imovinu u jednom dnevnom listu i na internet stranici Glavnog grada – Podgorica.

**Član 4**

Ovlašćuje se Direkcija za imovinu da formira komisiju za sprovođenje postupka prodaje po javnom pozivu, kao i da sa najpovoljnijim ponuđačem zaključi ugovor o kupoprodaji građevinskog zemljišta opisanog u članu 1 ove odluke.

**Član 5**

O realizaciji ove odluke gradonačelnik će informisati Skupštinu Glavnog grada, kroz godišnji izvještaj o radu.

**Član 6**

Sredstva ostvarena prodajom nepokretnosti iz člana 1 ove odluke, koristiće se za ulaganja u infrastrukturu i druge kapitalne investicije od značaja za Glavni grad*.*

**Član 7**

Ova odluka stupa na snagu danom objavljivanja u “Službenom listu Crne Gore - Opštinski propisi”.

Broj: 02-016/20-1171

Podgorica, 29. decembra 2020. godine

**SKUPŠTINA GLAVNOG GRADA - PODGORICE**

**PREDSJEDNIK SKUPŠTINE,**

**dr Đorđe SUHIH**